jkorsvik/nowiki_second_scrape_merged huggingface dataset:
Erling Lenvik

Erling Lenvik (født 7. oktober 1957 på Frosta) er en norsk organisasjonsarbeider og politiker (Ap) i Midtre Gauldal. Han satt som ordfører i kommunen fra 2003 til 2015 og var varaordfører fra 1999 til 2003.Lenvik er født og oppvokst på Frosta. Han har bakgrunn fra organisasjonslivet og kom inn i politisk arbeid som tillitsvalgt for Fellesforbundet i 1979, og har siden gått gradene.


== Referanser ==
Partito dei Comunisti Italiani

Partito dei Comunisti Italiani («Partiet av italienske kommunister», PdCI) er et italiensk politisk parti. Partiet ble dannet i 1998 av en utbrytergruppe fra Rifondazione Comunista.
I det italienske parlamentsvalget i 2006 var partiet en del av den vinnende alliansen l'Unione som ble ledet av Romano Prodi. Partiet fikk 16 av 640 mandat i deputertkammeret.


== Eksterne lenker ==
(it) Offisielt nettsted 
(en) Partito dei Comunisti Italiani – kategori av bilder, video eller lyd på Commons
Stian Berger Røsland

Stian Berger Røsland (født 3. november 1976 i Oslo) er norsk advokat og tidligere politiker (H). Han var byrådsleder i Oslo fra 2009 til 2015.


== Familiebakgrunn og yrkesliv ==
Han er gift med advokat og tidligere EU- og EØS-minister Marit Berger Røsland. Paret har to barn sammen.
Røsland er utdannet jurist fra Universitetet i Oslo, og er advokat og partner i Advokatfirmaet Selmer DA. Han er tilknyttet firmaets eiendomsavdeling, og arbeider primært med eiendomstransaksjoner og utviklingsprosjekter.


== Politisk arbeid ==
Røsland ble politisk engasjert i ungdomstiden gjennom Unge Høyre. Han var leder i Oslo Unge Høyre 1996–1998 og medlem av Unge Høyres sentralstyre 1998–2002. Røsland ble kåret til et av Norges største ledertalenter i 2009.Røsland ble fast medlem av Oslo bystyre i 1999. Som det yngste medlemmet av Høyres bystyregruppe ble han leder for partiets kultur- og utdanningsfraksjon. Etter å ha vært byrådssekretær for Trine Skei Grande og Kjell Veivåg, var Røsland byrådssekretær for byrådsleder Erling Lae 2001–2003. Tilbake i bystyret etter kommunevalget i 2003, ble Røsland heltidspolitiker og nestleder i samferdsels- og miljøkomiteen, deretter fraksjonsleder i byutviklingskomiteen. Han var nestleder i Høyres bystyregruppe 2005–2007.Røsland frasa seg renominasjon til bystyret i 2007, men ble etter et kort opphold utenfor politikk, utnevnt til finansbyråd i Erling Laes byråd i desember samme år. Lae varslet sin avgang som byrådsleder den 23. september 2009, og viste til Røsland som sin foretrukne etterfølger. Etter å ha formelt blitt nominert av Oslo Høyre, tiltrådte Røsland som byrådsleder for et byråd av Høyre og Fremskrittspartiet den 29. september 2009. Etter at Høyre vant valget i 2011, ledet Røsland et byråd av Høyre, Venstre og Kristelig Folkeparti. Røsland ledet storbynettverket i KS, og satt i Høyres sentralstyre i perioden 2014-2016.De borgerlige partiene mistet flertallet i Oslo bystyre ved kommunevalget i 2015, og Røsland av som byrådsleder i Oslo. Han tok plass i det nyvalgte bystyret som menig medlem. Etter søknad i juni 2016, ble Røsland fritatt som medlem av Oslo bystyre for resten av bystyreperioden. Han har ikke lenger noen partipolitiske eller folkevalgte verv utover, som tidligere byrådsleder for Høyre, å være livsvarig medlem av Oslo Høyres representantskap.


== Referanser ==


== Eksterne lenker ==
(en) Stian Berger Røsland – kategori av bilder, video eller lyd på Commons
Fylkesvei 271 (Finnmark)

Fylkesvei 271 (Fv271) i Finnmark gikk mellom Berlevåg lufthavn og Berlevåg sentrum. Veien var 2,5 km lang.
2019 ble veien del av fylkesvei 890.


== Kommuner og knutepunkter ==

 BerlevågUten navn 

Endepunkt  Berlevåg lufthavn
Kommunal vei fra Storsletta til Store Molvik (17,2 km)Skonsvikveien 

890Fylkesvei 890 Egils gate fra Berlevåg mot Europavei 6 Europavei 75 Tana bru


== Referanser ==


== Eksterne lenker ==
Vegvesenets vegkart
Stian Kristoffersen

Stian Lindaas Kristoffersen (født 24. desember 1976 i Porsgrunn) er en norsk heavy metal-trommeslager. 
Hans hovedband er det progressive metal bandet Pagan's Mind, som han var med på å starte i 2000. Stian har også spilt trommer for Jorn, Firewind, Dimension F3H, Trivial Act, blant andre.


== Biografi ==
Stian Kristoffersen kom til verden på julaften i 1976. Han vokste opp i Oklungen, et lite sted utenfor Porsgrunn. 
Sitt første trommesett fikk han til jul fra sine foreldre da han var 5 år gammel.  Da han var 8 år ble han med i Langangen skolekorps som trommeslager, og var med der helt til han nærmet seg 20-årene. De siste 6 årene var han også trommelærer der.  I tillegg til trommer lærte han å spille gitar, og tok pianotimer i 2-3 år. Men det var trommene han fortsatte med og har tatt en rekke kurs innenfor trommer og gikk videregående skole rettet mot musikkteori. 


== Karriere ==
Han var med på å forme sitt første heavy metal-band, Essex, i 1983. Dette var sammen med Steinar Gundersen. De to fulgte hverandre i en rekke ulike band frem til 1992. Det siste av dem var et teknisk metal-band ved navn King's Quest fra 1988-1992. 
I 1993 ble Kristoffersen med i bandet Sunset Strip, sammen med Øyvind Vang, Nils K. Rue og Thorstein Aaby. Bandet skiftet senere navn til Silver Spoon. Etterhvert endret bandet stil, og deretter også navn, og ble til Pagan's Mind i år 2000. Med i bandet kom da også Jørn Viggo Lofstad, Ronny Tegner og Steinar Krokmo. Det har siden vært Stians hovedband. 
Foruten det ble han fra 1998 med i et prog metal-bandet Trivial Act, hvor han spilte sammen med Steinar Krokmo for første gang. De er fremdeles med i bandet, men det har lite aktivitet. 
I 2002 ble han med i black metal-bandet DIMENSION F3H. Her spilte han også sammen med Krokmo. Fra 2003-2006 var han med i bandet Firewind sammen med Gus G.  I tillegg var han i en periode fra 2003 med i det norske Jorn. 
Siden 2013 har Kristoffersen vært med i det amerikanske heavy metal-prosjektet Chastain. 


== Diskografi ==


=== Pagan's Mind ===
2000: Infinity Divine
2002: Celestial Entrance
2005: Enigmatic: Calling
2007: God's Equation
2009: Live Equation (CD+DVD)
2011: Heavenly Ecstasy
2015: Full Circle - Live At Center Stage (CD+DVD/BlueRay)


=== Jorn ===
2004: All for You / Faces / Out to Every Nation
2004: Out to Every Nation
2006: The Duke  (spor 3, 7 og 10)
2007: The Gathering (spor 1, 4, 6, 14 og 16)
2007: Unlocking the Past (spor 2, 7 og 8)
2010: Dio (Spor 12)


=== Chastain ===
2013: Surrender to No One
2015: We Bleed Metal


=== Andre band ===
2003: Dimension F3H - Reaping the World Winds
2003: Firewind - Burning Earth
2005: Firewind - Forged by Fire
2005: Kinrick - Sense Your Darkness
2018: Marius Danielsen's Legend of Valley Doom - Legend of Valley Doom Part 2
2018: PelleK - Absolute Steel


== Referanser ==


== Eksterne lenker ==
Nettsted for Pagan's mind
Stian på MySpace
Ronny Tegner

Ronny Tegner (f. 1970) er en norsk heavy metal-keyboardist. Hans hovedband er det progressive metal bandet Pagan's Mind. I tillegg er han musikklærer i grunnskolen og kulturskolen.
Ronny Tegner ble født i Horten, men vokste opp i Tromsø.  
Han fikk naturlig en interesse for å spille piano og andre keyboard-instrumenter, ettersom han vokste opp med en far som spilte piano. Han begynte å spille piano da han var 8 år gammel, og sitt første keyboard fikk han da han var 12 år. Det var et Korg Lambda, som han hadde med i sitt første hard rock band, som kalte seg Decibel. Senere flyttet han til storbyen for å ta musikkutdannelse. Han var med i flere grupper mens han gikk på universitetet. I 1993 ble han med i Déjà Vu, et funky metal band. Han har også deltatt med andre band som Arvinger, Bump og Torn. Han har også vært med på flere innspillinger med bandet Jorn. I 2000 ble han med i det progressive metal-bandet Pagan's Mind, som han har vært keyboardist i siden. Dette er hans hovedbeskeftigelse som musiker.


== Diskografi ==
Pagan's Mind

2000: Infinity Divine
2002: Celestial Entrance
2005: Enigmatic: Calling
2007: God's Equation
2009: Live Equation (CD+DVD)
2011: Heavenly Ecstasy
2015: Full Circle - Live At Center Stage (CD+DVD/BlueRay)Jorn

2004: Out to Every Nation (spor 10)
2006: The Duke (spor 10)
2007: Unlocking the Past (spor 7 og 8)
2010: Dio (album) (spor 12)Andre prosjekter

2003: Arvinger - Helgards Fall


== Referanser ==


== Eksterne lenker ==
Nettsted for Pagan's mind
Steinar Krokmo

Steinar Krokmo (født 5. februar 1969) er en norsk heavy metal-bassist. Best kjent er han som bassisten i det norske progressiv metal bandet Pagan's Mind. 


== Biografi ==
Steinar Krokmo ble født og vokste opp i Mo i Rana. 
Når han var 12 år gammel kom hans far hjem med en kontrabass. Han måtte stå på 3. trappetrinn i husets trapp for å kunne nå opp til å spille på bassen.  Senere fikk han så en elektrisk bass, som satte fart på drømmene. 
Krokmo var med i ulike skoleband, hvor han hovedsakelig spilte heavy rock og blues. Det å bo langt nord, hvor man deler av året har korte og mørke dager, førte også til at mye tid ble brukt på musikken.
I 1987 flyttet han til Canada hvor han studerte musikk ved Vanier College i Montréal. Der gjorde han alt fra jazz og storband til oppdrag både innen TV og i musikkstudio. I senere tid har han selv også vært lærer for elever med bassinstrumentet. 


== Karriere ==
Etter Krokmo kom tilbake igjen til Norge, ble han i 1993 med i et funkmetal band som het Déjà Vu. I tillegg deltok han på konserter med ulike band som trengte en bassist. 
I 1997 møtte han Stian Kristoffersen, som på tidspunktet var trommeslager for Trivial Act. Året etter ble han tatt inn som bassist i bandet, da daværende bassist sluttet. Steinar spilte så med Trivial Act over en periode på 3 år. 
På slutten av 90-tallet var han med i An evening with Toto Music, et Toto-coverband. Her spilte han også sammen med Jørn Viggo Lofstad og Ronny Tegner. I 2000 ble Pagan's Mind dannet av Nils K. Rue, Stian Kristoffersen og Thorstein Aaby. Kort tid etter ble også Krokmo, Jørn Viggo Lofstad og Ronny Tegner med i bandet. Dette har siden vært å regne for Krokmos hovedband. 

Krokmo har gjort studioarbeid for Shine Dion, Beautiful Sin, Dimension Infinite og flere jazz- og stageband. Sammen med Stian Kristoffersen opptrådte han i et par år med bandet Dimension F3H. I perioder har han også stått på scenen med Jorn. 


== Diskografi ==


=== Pagan's Mind ===
Infinity Divine (2000)
Celestial Entrance (2002)
Enigmatic: Calling (2005)
God's Equation (2007)
Live Equation (2009)
Heavenly Ecstasy (2011)
Intermission (2011)


=== Andre plateutgivelser ===
Dan Hagen & The War Babies: Wollt Ihr Den Totalen Krieg? (2001)
Trivial Act: Thoughts in Lyrics (2001)
Beautiful Sin: The Unexpected (2006)
Dynamit Vol. 58 (2007)
Jorn: Live in America (2007)
Jorn: Unlocking the Past (2007)
Jorn: Dio (2010)


== Referanser ==


== Eksterne lenker ==
Nettsted for Pagan's mind
Wisła Stadion

Stadion Miejski er Wisła Krakóws hjemmebane og ligger i Kraków i Polen.  Stadionet tar 33 326 tilskuere, men på 1980-tallet, da Wisła Kraków skulle spille mot Celtic, hadde laget et publikum på 45 000.


== Eksterne lenker ==
(en) Wisła Stadium – kategori av bilder, video eller lyd på Commons 
(en) Wisła Stadium – galleri av bilder, video eller lyd på Commons
Uwe Beyer

Uwe Beyer (født 14. april 1945 i Timmendorf i Kiel i Tyskland, død 15. april 1993) var en vesttysk sleggekaster.
Han vant bronsemedalje i OL 1964 i Tokyo, tok fjerdeplass i OL 1972 i München. I EM 1966 og EM 1971 ble det hhv. sølv- og gullmedalje.
Beyer døde av hjerteinfarkt i 1993. I 1981 innrømmet han å ha brukt anabole steroider gjennom karrieren.


== Referanser ==


== Eksterne lenker ==
(de) Uwe Beyer – Munzinger Sportsarchiv 
(en) Uwe Beyer – Olympics.com 
(en) Uwe Beyer – Olympic.org 
(en) Uwe Beyer – Olympedia 
(en) Uwe Beyer – Sports-Reference (OL-resultater – arkivert) 
(en) Uwe Beyer – World Athletics 
(en) Uwe Beyer – Track and Field Statistics
Sportsfiske i Oslo

Sportsfiske i Oslo er en oversikt over typer av sportsfiske og geografisk utbredelse av denne sporten i Oslo.


== Havfiske ==
Indre Oslofjord har mange fiskeplasser for sjøørret og havabbor i tillegg til torsk, sei og makrell.


== Ferskvannsfiske ==
I ferskvann finnes det en rekke forskjellige arter og man kan velge mellom fiske etter hvitfisk i næringsrike sjøer eller ørret og røyefiske i skogsvann.


== Kultivering ==
I mange av åspartiene kalkes det og drives et utstrakt fiskestellarbeid. 


== Fiskekort ==
Oversikten over fiskekortområder finnes hos NJFF, OFA og hos kommunene.


== Fiskeforeninger og organisasjoner ==
NJFF Oslo
OFA


== Eksterne lenker ==
NJFF Akershus
Panamakanalsonen

Panamakanalsonen, engelsk: Panama Canal Zone, spansk: Zona del Canal de Panamá, er en åtte kilometer bred landstripe på begge sidene av Panamakanalen. USA og Panama inngikk en avtale i 1903 som bestemte at USA skulle stå for byggingen og styre Panamakanalen, samt den åtte kilometer brede kontrollsonen.
Totalt dekket sonen et flateareal på 1 432 km². USA kontrollerte dette landområdet i perioden mellom 1903 og 1999, da USA drev kanalen og sto for vedlikeholdet, før Panamakanalen i sin helhet ble overført til Panama 31. desember 1999. Fra 1979 til 1999 var det en amerikansk-panamansk fellesadministrasjon av området. I 1977 slo Torrijos-Carter-traktatene fast kanalens nøytralitet. 
I dag driftes kanalen av Panama Canal Authority.


== Eksterne lenker ==
(en) Panama Canal Zone – kategori av bilder, video eller lyd på Commons 
Official Handbook of the Panama Canal—1915
Governor Parfitt's Address at Flag-lowering Ceremonies September 30, 1979
Maps of the Canal Zone
Live Panama Canal webcams
Air Defense of the Panama Canal 1958–1970
Panama & the Canal Digital Collection
Panama Canal Centennial Online Exhibit
Medicine in the Panama Canal Zone: The Samuel Taylor Darling Memorial Library Archives
Lee Bowyer

Lee David Bowyer (født 3. januar 1977 i Newham, London) er en engelsk fotballtrener og tidligere fotballspiller.
Bowyer har tidligere spilt for Charlton Athletic FC, Leeds United AFC, West Ham United FC, Newcastle United FC og Birmingham City FC. Han har én landskamp for England.


== Referanser ==


== Eksterne lenker ==
(en) Lee Bowyer – Transfermarkt 
(en) Lee Bowyer – Transfermarkt (manager) 
(en) Lee Bowyer – national-football-teams.com 
(en) Lee Bowyer – Soccerbase.com 
(en) Lee Bowyer – FootballDatabase.eu 
(en) Lee Bowyer – Soccerway 
(en) Lee Bowyer – EU-Football.info 
(en) Lee Bowyer – FBref
Julie Lødrup

Julie Lødrup (født 2. desember  1983 i Bergen) er en norsk fagforeningsperson og politiker (Ap). Fra 11. mai 2017 er hun 1. sekretær i LO.Lødrup er utdannet innen statsvitenskap og EU-studier ved Universitetet i Oslo (UiO) (2003–2006) og London School of Economics and Political Science (LSE) (2006–2007).
Hun arbeidet i Landsrådet for Norges barne- og ungdomsorganisasjoner (LNU) 2007–2008. Fra 2007 har hun vært representant og vararepresentant for Arbeiderpartiet  i Oslo bystyre. Hun har hatt flere verv i Arbeidernes ungdomsfylking (AUF), og var generalsekretær der 2008–2010. Fra 2010 til 2012 var hun daglig leder i tankesmia Manifest Analyse. Deretter ble hun ansatt som forbundssekretær i Norsk tjenestemannslag (NTL). I 2013 var hun engasjert som politisk rådgiver i Kulturdepartementet.


== Referanser ==
Miglioristi

Miglioristi var en ving av Partito Comunista Italiano. Lederen var Giorgio Napolitano. Retningen ble også omtalt som partiets "høyrefløy", grunnet de mer moderate synspunktene.


== Bakgrunn ==
Begrepet kommer fra det italienske verbet migliorare (å forbedre), da fløyens mål var å forbedre det kapitalistiske systemet innenfra, ved hjelp av gradvise reformer, i henhold til sosialdemokratisk politikk, snarere enn ved full revolusjon. Retningens opprinnelse lå i ideene til Giorgio Amendola, som ønsket at partiet gradvis skulle forlate marxismen og utvikle seg i en sosialdemokratisk og reformistisk retning. Målet var å danne allianser med mer moderate venstrepartier, som Partito Socialista Italiano og Partito Socialista Democratico Italiano. 


== Sentrale miglioristi ==
Giorgio Napolitano
Giorgio Amendola
Emanuele Macaluso
Nilde Iotti
Giancarlo Pajetta
Luciano Lama
Kalaallit

Kalaallit er den grønlandske benevnelsen på befolkningen på Grønland. Entallsformen av ordet er kalaaleq. 
Det grønlandske språket kalles kalaallisut, og Grønland heter Kalaallit Nunaat. Grønlands største handelsselskap heter også KNI; dette er en forkorting for Kalaallit Niuerfiat eller Grønlands Handel.
Grønlenderne kaller seg selv inuitter (entall: inuk). Innflyttere som ikke er innfødte kan dermed være en kalaallit, men ikke en inuitt. 


== Se også ==
Yupik
Inupiat
Autoridad del Canal de Panamá

Autoridad del Canal de Panamá (ACP, norsk: Panamas kanalmyndighet, engelsk: Panama Canal Authority) er organet som drifter og administrerer Panamakanalen, som binder sammen Panamabukten i Stillehavet med Det karibiske hav og Atlanterhavet.
ACP tok over administrasjonen av Panamakanalen fra Panama Canal Commission 31. desember 1999 samtidig som kanalen ble overlevert fra USA til Panama i henhold til Torrijos-Carter-traktatene.


== Eksterne lenker ==
Offisielt nettsted
Lily Thai

Lily Thai, også kjent som Lily Than eller Lilly Thai (født Teri Jaye Takahata 7. november 1981 i Honolulu, Hawaii, USA) er en amerikansk pornostjerne med filippinske og italienske foreldre. Hun vokste opp i Austin, Texas.


== Eksterne lenker ==
Artikkelen har ingen egenskaper for offisielle lenker i Wikidata
(en) Lily Thai på Internet Movie Database 
(en) Lily Thai hos The Movie Database 
(en) Lily Thai på Adult Film Database 
(en) Lily Thai på Internet Adult Film Database 
Artikkelen har ingen egenskaper for sosiale medier i Wikidata
Halsnæs kommune

Halsnæs kommune, siden 1. januar 2008 navnet på den tidligere danske kommunen Frederiksværk-Hundested på Sjælland i Region Hovedstaden. Kommunen avholdt i mai 2007 en folkeavstemning om kommunens navn og vinnernavnet ble Halsnæs. Den 22. mai 2007 besluttet byrådet å søke om lov til å endre kommunenavnet til Halsnæs kommune med virkning fra 1. januar 2008. Kommunen ble opprettet ved den danske kommune- og regionreformen med virkning fra 1. januar 2007.

Halsnæs kommune er en sammenslåing av Frederiksværk kommune og Hundested kommune.Kommunens største byer er Frederiksværk og Hundested. I kommunen ligger også Ølsted.
I kommunen ligger polarforskeren Knud Rasmussens Hus som er museum.


== Lokaldemokrati ==
Ved kommunalvalget 15. november 2005 ble Socialdemokratiet det største parti og fikk rent flertall, og sosialdemokraten Helge Friis ble borgermester. I kommunen var partiet Venstre splittet i tre ulike lister.
Mandatfordelingen etter kommunalvalget i 2005 ble slik, med andelen av valgstemmene i parentes:

13 fra Socialdemokratiet (49,8%)
4 fra Venstre (2,8 + 7,0 + 7,5 = 17,3%)
3 fra Dansk Folkeparti (11,1%)
2 fra Det Konservative Folkeparti (7,6%)
1 fra Socialistisk Folkeparti (4,2%)
1 fra Enhedslisten (3,8%)
1 fra Det Radikale Venstre (3,3%)
0 fra Lokallisten (L) (1,5%)
0 fra Kristendemokraterne (1,0%)
0 fra Reformlisten (0,1%)
25 mandater i altEtter kommunalvalget i 2017 hadde byrådet i kommunen 21 medlemmer og mandatfordeling per 1. januar 2018 var som følger:

10 fra Socialdemokratiet
6 fra Venstre
1 fra Enhedslisten
2 fra Dansk Folkeparti
2 fra Socialistisk Folkeparti
21 mandater i alt


=== Borgermestre ===
Steffen Jensen (S) 2018–
Steen Hasselriis (V) 2014–2018
Helge Friis (S) 2007–2014


== Referanser ==


== Eksterne lenker ==
Offisielt nettsted 
(en) Halsnæs Kommune – kategori av bilder, video eller lyd på Commons 
Valgresultater 2005
Okkert Brits

Okkert Brits (født 22. august 1973 i Uitenhage, Sør-Afrika) er en sørafrikansk friidrettsutøver som konkurrerer i stavsprang. Han har en personlig rekord på 6.03 m, satt i 1995, som også er afrikansk rekord. I 2003 fikk han en offentlig advarsel etter en positiv test på efedrin.


== Se også ==
Liste over stavhoppere som har nådd 6 meter


== Referanser ==


== Eksterne lenker ==
(de) Okkert Brits – Munzinger Sportsarchiv 
(en) Okkert Brits – Olympics.com 
(en) Okkert Brits – Olympic.org 
(en) Okkert Brits – Olympedia 
(en) Okkert Brits – Sports-Reference (OL-resultater – arkivert) 
(en) Okkert Brits – Commonwealth Games Federation 
(en) Okkert Brits – World Athletics
Finn Borchgrevink jr.

Finn Borchgrevink jr. (født 1968 i Sandefjord) er en norsk tidligere svømmer. Han svømte for Oslo IL og University of Hawaii og var innehaver av norsk rekord på 50m bryst langbane mellom 1990 og 1998 med tiden 30.19.
Rudersdal kommune

Rudersdal kommune er en dansk kommune på Sjælland, og inngår fra 1. januar 2007 i den nye Region Hovedstaden.
Rudersdal kommune er en sammenslåing av to kommuner; Søllerød kommune og Birkerød kommune.Den nordsjællandske byen Birkerød er det klart største tettstedet i kommunen. 


== Lokaldemokrati ==

Kommunen ble dannet 1. januar 2007 etter betydelige indre uenighet og borgermotstand mot sammenslåingen. Borgmester Ove C. Alminde i Birkerød var våren 2005 i alvorlig tvil om de økonomiske fordelene ved sammenslåingen, og Birkerød byråd utskrev derfor folkeavstemning om sammenslåingen. Avstemningen 12. april 2005 ga et flertall på bare 50,65 % for sammenslåing. 
Mange borgere i Søllerød var heller ikke særlig begeistret for kommunesammenslutningen, men det ble ikke holdt folkeavstemning i Søllerød kommune.
Kommunevalget i november 2007 medførte at Venstre fikk absolutt flertal i det nye kommuenstyret og Søllerøds borgmester Erik Fabrin ble valgt som ny borgmester for den nye kommunen.
Kommunestyret har 27 medlemmer, herav 14 fra den tidligere Birkerød kommune. Utvalgene i den nye kommunen er derimot alle besatt av medlemmer fra den tidligere Søllerød kommune. Også kommunldirektøren og de fleste ledende embetsmenn er fra Søllerød. Dette har ført til atskillig strid og kritikk fra Birkerød-borgere og kommunalt ansatte i Birkerød.  
Mandatfordelingen i kommunestyret er:

14 fra Venstre
5 fra Liste (L)
2 fra Det Konservative Folkeparti
2 fra Socialdemokratiet
2 fra Det Radikale Venstre
1 fra Socialistisk Folkeparti
1 fra Liste (Y)
27 mandater i alt


== Borgermestre ==
Ann Sofie Orth (KF) 2022–
Jens Ive (V) 2012–2021
Erik Fabrin (V) 2007–2012


== Referanser ==


== Eksterne lenker ==
Offisielt nettsted 
(en) Rudersdal Kommune – kategori av bilder, video eller lyd på Commons
Fylkesvei 265 (Finnmark)

Fylkesvei 265 (Fv265) i Finnmark var en kort forbindelsesvei mellom fylkesvei 888 og Mehamn lufthavn. Veien var 320 meter lang.
2019 ble veien arm av fylkesvei 888.


== Kommuner og knutepunkter ==

 Gamvik
888Fylkesvei 888 fra Sørfjorden til Mehamn, og 98Fylkesvei 98 Ifjord i Lebesby
 Dalelv bru (Mehamnelva, 29 m)
Endepunkt  Mehamn lufthavn


== Referanser ==


== Eksterne lenker ==
Vegvesenets vegkart
Hans Svelland

Hans Svelland (født 28. november 1943 i Rennebu) er en norsk forretningsmann og tidligere politiker (H). Han var byrådsleder i Oslo fra 1986 til 1989.
Svelland tok artium ved latinlinjen ved Kristelig Gymnasium i 1963 og 1. avdeling jus ved Universitetet i Oslo i 1968; han var redaktør i studentavisen Universitas i 1967. Han var formann i Oslo Unge Høyre i 1965 og formann i Unge Høyre fra 1969 til 1971. Han var næringdrivende inntil han fra 1973 til 1975 var ansatt som økonomisjef i Høyre.Han ble valgt inn i Oslo bystyre i 1968, og var med i formannskapet fra 1973. I 1976 ble han kommunalråd, og i 1984 varaordfører i Oslo. Svelland ble Oslos første byrådsleder, da denne parlamentariske ordningen ble innført 5. februar 1986. Han gikk av som byrådsleder 1. mars 1989, og ble erstattet av Michael Tetzschner. Svelland begrunnet sin avgang med de trusler, terror-telefoner og terror-brev han hadde fått sommeren 1988.Etter tiden som byrådsleder har han vært selvstendig rådgiver. På 1990-tallet var Svelland blant annet engasjert av reklameselskapet JCDecaux som lobbyist for å påvirke Oslo kommune til å inngå reklameavtaler.Han er sønn av hotelleier og emissær Ola Svelland fra Skånevik og Gunhild Flå fra Rennebu. Familien drev gjestgiveri og kafé på Tynset i en årrekke, så Hans vokste opp der. Han giftet seg i 1968 med Elinor Trygg; de har to døtre.I år 2000 mottok Svelland St. Hallvard-medaljen fra Oslo by.


== Referanser ==


== Eksterne lenker ==
(no) Hans Svelland hos Stortinget 
(no) Hans Svelland hos Norsk senter for forskningsdata